Maribor, 9. 1. 2023

**P R A V I L N I K**

**O PODELJEVANJU DEKANOVIH NAGRAD IN PRIZNANJ FAKULTETE ZA KEMIJO IN KEMIJSKO TEHNOLOGIJO UNIVERZE V MARIBORU**

**1 SPLOŠNO**

**(namen podeljevanja nagrad in priznanj)**

**1. člen**

Dekanove nagrade in priznanja podeljuje Fakulteta za kemijo in kemijsko tehnologijo Univerze v Mariboru (v nadaljevanju UM FKKT) študentom in študentkam UM FKKT (v nadaljevanju študenti) za kvalitetno opravljena zaključna dela in raziskovalne naloge.

UM FKKT podeljuje priznanja tudi pedagoškim in nepedagoškim sodelavcem ter raziskovalcem za pomembne dosežke ter partnerjem iz gospodarstva ali negospodarstva za skupne dosežke in sodelovanje s fakulteto.

**(vrste nagrad in priznanj)**

**2. člen**

Vrste nagrad in priznanj UM FKKT so:

Dekanove nagrade in priznanja za študente

* 1. nagrada za doktorsko delo na doktorskem študijskem programu tretje stopnje
  2. nagrada za magistrsko delo na magistrskem študijskem programu druge stopnje
  3. nagrada za diplomsko delo na univerzitetnem študijskem programu prve stopnje
  4. nagrada za raziskovalno nalogo študentom prve in druge stopnje
  5. priznanje za diplomsko delo na visokošolskem strokovnem študijskem programu

Dekanova priznanja za zaposlene in pogodbene sodelavce

1. priznanje za dosežke na pedagoškem področju
2. priznanje za dosežke na raziskovalnem področju
3. priznanje za dosežke na strokovnem področju

Dekanovo priznanje za partnerje iz gospodarstva ali negospodarstva

1. priznanje zunanjemu partnerja UM FKKT.

**(število nagrad in priznanj)**

**3. člen**

Število nagrad in priznanj je omejeno. Vsako leto se podeli največ ena nagrada oz. priznanje v vsaki od kategorij iz 2. člena. Nagrajenci prejmejo listino »Dekanova nagrada oz. priznanje«. Študentje prejmejo tudi spremljevalno knjižno ali drugo darilo.

**(komisija za nagrade UM FKKT)**

**4. člen**

Postopke za podelitev dekanovih nagrad in priznanj UM FKKT vodi Komisija za nagrade UM FKKT (v nadaljevanju Komisija). Komisijo sestavljajo trije člani iz vrst visokošolskih učiteljev in sodelavcev ter predstavnik študentov, ki ga izbere Študentski svet UM FKKT. Komisijo potrdi Senat UM FKKT za mandatno dobo 5 let.

**2 NAGRADE IN PRIZNANJA ZA ŠTUDENTE**

**5. člen**

Kandidate za nagrade in priznanja za študente se izbira enkrat letno med študenti, ki so (bili) vpisani na študijske programe UM FKKT.

Za dekanovo nagrado za doktorsko delo lahko kandidirajo kandidati, ki so zagovarjali doktorsko disertacijo v obdobju zadnjih dveh študijskih letih pred podelitvijo, tj. v obdobju, ki se je zaključilo 30. 9. pred podelitvijo in pričelo 1. 10. dve leti pred tem.

Za dekanovo nagrado ter dekanovo priznanje za zaključna dela na prvi in drugi stopnji lahko kandidirajo kandidati, ki so zagovarjali zaključna dela med 1. 10. in 30. 9. v študijskem letu, za katero se podeljuje nagrada.

Za dekanovo nagrado za raziskovalno nalogo lahko kandidirajo kandidati, ki so bili v študijskem letu, za katero se podeljuje nagrada, vpisani v prvostopenjski ali drugostopenjski študijski program Fakultete.

**6. člen**

Študent, ki je že prejel katero izmed nagrad, lahko v nadaljevanju študija kandidira tudi za druge vrste nagrad, vendar ne za isto raziskovalno delo.

**7. člen**

Predlagatelj kandidata za nagrado je lahko mentor ali drug habilitiran učitelj FKKT ali študent sam.

Predlog za nagrado obsega:

* ime in priimek kandidata,
* naslov stalnega prebivališča,
* kratek življenjepis,
* naslov raziskovalne naloge z navedbo mentorja,
* dokazila o objavah in citatih,
* soglasje mentorja, v primeru, da je predlagatelj kandidat sam,
* pri uveljavljanju dodatnih kriterijev potrebna dokazila o ostalih dejavnostih v času študija.

**8. člen**

Izbor kandidatov za nagrade študentom opravi Komisija za nagrade UM FKKT in pri izboru upošteva naslednje kriterije:

* raziskovalna in publicistična dejavnost kandidata s področja raziskovane teme in
* odmevnost raziskave.

Kot dodatne kriterije komisije upošteva:

* uspešnost pri študiju (povprečna ocena),
* mnenje mentorja o pomenu raziskave in njenem doprinosu k razvoju znanosti in
* ostale dejavnosti kandidata v času študija, povezane z delovanjem in promocijo fakultete.

**3 PRIZNANJE ZA DOSEŽKE NA PEDAGOŠKEM PODROČJU**

**9. člen**

Kandidati za priznanje za dosežke na pedagoškem področju so iz vrst habilitiranih visokošolskih učiteljev in visokošolskih sodelavcev UM FKKT. Kandidate lahko predlagajo zaposleni in študenti UM FKKT.

Predlog za nagrado obsega:

* ime in priimek kandidata,
* opis dosežkov na pedagoškem področju v obdobju zadnjih petih let (ali izjemoma za celotno kariero),
* pisno soglasje kandidata.

**10. člen**

Izbor med kandidati za priznanje za dosežke na pedagoškem področju opravi Komisija za študijske zadeve UM FKKT in pri tem upošteva dosežke kandidatov na pedagoškem področju. Komisija za študijske zadeve sporoči svoj izbor Komisiji za nagrade.

**4 PRIZNANJE ZA DOSEŽKE NA RAZISKOVALNEM PODROČJU**

**11. člen**

Kandidati za priznanje za dosežke na raziskovalnem področju so iz vrst sodelavcev UM FKKT na pedagoških in raziskovalnih delovnih mestih. Kandidate lahko predlagajo zaposleni UM FKKT.

Predlog za nagrado obsega:

* ime in priimek kandidata,
* opis dosežkov na raziskovalnem področju v obdobju zadnjih petih let (ali izjemoma za celotno kariero),
* pisno soglasje kandidata.

**12. člen**

Izbor med kandidati za priznanje za dosežke na raziskovalnem področju opravi Komisija za znanstveno raziskovalne zadeve UM FKKT in pri tem upošteva raziskovalne dosežke kandidatov. Komisija za znanstveno raziskovalne zadeve sporoči svoj izbor Komisiji za nagrade.

**5 PRIZNANJE ZA DOSEŽKE NA STROKOVNEM PODROČJU**

**13. člen**

Kandidati za priznanje za dosežke na strokovnem področju so delavci v strokovnih službah in tehniški sodelavci UM FKKT. Kandidate lahko predlagajo zaposleni in študenti UM FKKT.

Predlog za nagrado obsega:

* ime in priimek kandidata,
* opis dosežkov na strokovnem področju v obdobju zadnjih petih let (ali izjemoma za celotno kariero),
* pisno soglasje kandidata.

**14. člen**

Izbor med kandidati za priznanje za dosežke na strokovnem področju opravi Komisija za nagrade UM FKKT in pri tem upošteva dosežke kandidatov.

**6 PRIZNANJE ZUNANJEMU PARTNERJU UM FKKT**

**15. člen**

Kandidati za priznanje zunanjemu partnerju UM FKKT so organizacije iz gospodarstva in negospodarstva ter posamezniki, ki niso zaposleni na UM FKKT. Kandidate lahko predlagajo zaposleni in študenti UM FKKT.

Predlog za nagrado obsega:

* ime in priimek posameznika oz. naziv organizacije,
* opis sodelovanja organizacije ali posameznika s fakulteto in skupnih dosežkov v obdobju zadnjih petih let.

**16. člen**

Izbor med kandidati za priznanje zunanjemu partnerju UM FKKT opravi Komisija za nagrade UM FKKT in pri tem upošteva sodelovanje in skupne dosežke s Fakulteto.

**7 POTRDITEV IN PODELITEV NAGRAD IN PRIZNANJ**

**17. člen**

Komisija predlaga izbrane kandidate za dekanove nagrade in priznanja Senatu UM FKKT, ki odloča o potrditvi kandidatov.

**18. člen**

Nagrade se podeljujejo s kratko utemeljitvijo ob svečani podelitvi diplom oz. drugi svečanosti na UM FKKT.

**19. člen**

Podatki o nagrajencih se objavijo na spletni strani UM FKKT, socialnih omrežjih in posredujejo drugim medijem.

**20. člen**

Pravilnik o podeljevanju dekanovih nagrad in priznanj Fakultete za kemijo in kemijsko tehnologijo Univerze v Mariboru je sprejel Senat Fakultete za kemijo in kemijsko tehnologijo Univerze v Mariboru, na 34. redni seji dne 09. 01. 2023.

Dekan:

red. prof. dr. Zdravko Kravanja